ເຄື່ອງຈັກ ສອງໝາກ​ປິ່ນ ຂອງເຮືອບິນ TransAsia ຕາຍ ກ່ອນຈະຕົກ 
ບັນດາ​ເຈົ້າໜ້າທີ່ ກ່າວ​ໃນ​ວັນ​ສຸກ​ມື້​ນີ້​ວ່າ ມັນ​ຍັງເປັນການໄວເກີນໄປທີ່ ​ຈະ​ລົງຄວາມເຫັນໄດ້ ກ່ຽວກັບສາ​ເຫດ​ທີ່ພາໃຫ້​ເຄື່ອງ​ຈັກ​ຕາຍ.
ບັນດານັກສືບສວນສອບສວນ ກ່າວໃນວັນສຸກມື້ນີ້ ເຄື່ອງຈັກ ສອງໝາກປິ່ນ ຂອງເຮືອບິນສາຍການບິນ TransAsia ທີ່ໄດ້ ເກີດອຸບັດເຫດຕົກ ຢູ່ໄຕ້ຫວັນ ເມື່ອວັນພຸດຜ່ານມາ ຊຶ່ງເຮັດໃຫ້ ມີຜູ້ເສຍຊີວິດຢ່າງນ້ອຍ 35 ຄົນນັ້ນ ແມ່ນບໍ່ສາມາດ ສະໜອງ ແຮງສົ່ງຢ່າງພຽງພໍ ເພື່ອໃຫ້ເຮືອບິນ ສາມາດບິນຂຶ້ນສູ່ລະດັບໄດ້ ບັນດາເຈົ້າໜ້າທີ່ ຈາກສະພາຄວາມປອດໄພການບິນຂອງ ໄຕ້ຫວັນ ກ່າວຖະແຫລງຕໍ່ກອງປະຊຸມນັກຂ່າວວ່າ ຫີບບັນທຶກ ສຽງ ແລະຂໍ້ມູນ ໄດ້ເປີດເຜີຍວ່າ ເຄື່ອງຈັກໝາກປິ່ນເບື້ອງຂວາ ໄດ້ຕາຍ ຫຼື ບໍ່ເຮັດວຽກ 37 ວິນາທີ ຫຼັງຈາກທີ່ໄດ້ບິນຂຶ້ນ ນັກບິນ ຄົນນຶ່ງ ຕໍ່ມາໄດ້ຕັ້ງໃຈມອດເຄື່ອງຈັກໝາກປິ່ນ ເບື້ອງຊ້າຍລົງ ແລ້ວໄດ້ພະຍາຍາມ ທີ່ຈະຕິດຈັກຄືນ ແຕ່ເຮືອບິນໄດ້ຕົກກ່ອນທີ່ ພວກນັກບິນ ຈະສາມາດ ຕິດຈັກຄືນໄດ້ ການບັນທຶກຂອງບັນດາພະນັກງານຫໍຄວບຄຸມອາກາດ ໄດ້ບົ່ງບອກເຖິງ ຄຳເວົ້າຄັ້ງສຸດທ້າຍ ຂອງນັກບິນກ່ອນເຮືອບິນຈະຕົກນັ້ນ ແມ່ນວ່າ ບັນດາເຈົ້າໜ້າທີ່ ກ່າວໃນວັນສຸກມື້ນີ້ວ່າ ມັນຍັງເປັນການໄວເກີນໄປທີ່ ຈະລົງຄວາມເຫັນ ໄດ້ ກ່ຽວກັບສາເຫດທີ່ພາໃຫ້ເຄື່ອງຈັກຕາຍ ວີດີໂອທີ່ນຳອອກເຜີຍແຜ່ທາງອິນເຕີແນັດສະແດງໃຫ້ເຫັນວ່າ ຖ້ຽວບິນ 235 ບໍ່ເທົ່າໃດ ນາທີ ລຸນຫລັງທີ່ໄດ້ຂຶ້ນຈາກສະໜາມບິນ Songshan ໃນນະຄອນ Taipei ເມື່ອວັນພຸດ ຜ່ານມານີ້ ເພື່ອມຸ້ງໜ້າໄປສູ່ໝູ່ເກາະ Kinmen ຂອງໄຕ້ຫວັນ ທີ່ຢູ່ຫ່າງໄກອອກໄປ ໃກ້ໆ ກັບຈີນແຜ່ນດິນໃຫຍ່ ປີກຊ້າຍຂອງເຮືອບິນ ເປັນມູມຕັ້ງກັບໜ້າດິນ ທີ່ເບິ່ງຄືວ່າ ມັນໄດ້ ຕັດຜ່ານໜ້າຖະໜົນໃຫຍ່ທີ່ຍົກສູງຂຶ້ນມາ ແລະລົດແທັກຊີ ກ່ອນທີ່ ຈະຕົກລົງໃສ່ແມ່ນ້ຳ Keelung ເຈົ້າໜ້າທີ່ກ່າວວ່າມີ 15 ຄົນ ລອດຊີວິດມາໄດ້ ຮວມທັງເດັກນ້ອຍຜູ້ນຶ່ງ ການປະຕິບັດງານຊອກຄົ້ນຫາ ແລະກູ້ໄພ ພວກທີ່ຫາຍສາບສູນອີກ 8 ຄົນ ຍັງດຳເນີນ ຢູ່ຕໍ່ມາ ນີ້ແມ່ນອຸບັດເຫດຄັ້ງທີສອງ ຂອງເຮືອບິນ ATR-72 ຢູ່ໄຕ້ຫວັນ ໃນໄລຍະສອງປີ ທີ່ ຜ່ານມານີ້ ໃນເດືອນກໍລະກົດປີກາຍເຮືອບິນສອງໝາກ ປິ່ນ ທີ່ເຮັດໂດຍຝຣັ່ງຮຸ້ນ ດັ່ງກ່າວ ລຳນຶ່ງ ກໍໄດ້ປະສົບອຸບັດເຫດຕົກ ໃນ ລະຫວ່າງທີ່ດິນຟ້າອາກາດປັ່ນປ່ວນ ໃກ້ໆ ສະໜາມບິນ ທີ່ເກາະ Penghu ເຮັດໃຫ້ 48 ຄົນເສຍຊີວິດ